41歲「晶女郎」文凱玲剛貴氣出嫁原來係雙喜臨門 宣布成功追龍B
恭喜恭喜﹗41歲「晶女郎」文凱玲(Connie)3月中,與拍拖五年的圈外男友Jason拉埋天窗,在五星級酒店筵開23席,原來2人更是雙喜臨門,Connie宣布成功追龍B﹗
Connie公開近照,貼身連身裙見到已明顯見肚,上圍更見豐滿不少,她開心表示:「由細到大都好鍾意BB ,細個仲諗18歲就要生第一個,結果28歲38歲都未有。幾年前訂婚之後就已經開始計劃生BB,但係又諗住想結咗婚先,因為疫情同工作關係一等又再過咗幾年。」
上月結婚時仍fit到爆的Connie,原來已懷孕7個月,預產期在今年7月﹗:「最近個肚越嚟越明顯,好多人恭喜我嘅同時亦會問點樣備孕。聽好多人話唔係想有就有,所以籌備婚禮嘅同時亦都開始造人計劃,結果好快就有好消息!屋企人都好開心,阿媽成日都煲湯俾我飲,奶奶準備咗好多BB衫同書。」